Stéttarfélag Vesturlands hefur ráðið Signýju Jóhannesdóttur , núverandi formann Verkalýðsfélagsins Vöku á Siglufirði , í starf framkvæmdastjóra Stéttarfélags Vesturlands . Tekur hún við starfinu 1. janúar nk . Signý hefur setið í stjórn Verkalýðsfélagsins Vöku frá árinu 1985 og þar af formaður frá 1995 . Hún er því einn af reynslumestu verkalýðsforingjum landsins . “ Stjórn Stéttarfélags Vesturlands fagnar því að fá Signýju til starfa og býður hana velkomna á nýju ári , ” segir í tilkynningu frá Stéttarfélagi Vesturlands . Frá sama tíma lætur Sveinn G. Hálfdánarson af störfum sem framkvæmdastjóri , en verður áfram starfsmaður félagsins og formaður . Þegar Sveinn samþykkti að gefa kost á sér til endurkjörs í starf formanns Stéttarfélags Vesturlands í upphafi árs 2007 gat hann þess , að hann myndi gjarnan vilja að láta af störfum fyrir félagið fyrr en kjörtímabil formanns lýkur , ef aðstæður leyfðu . Því lýkur vorið 2009 . Þegar mál skipuðust þannig að unnt var að fá reynslumikla manneskju til að taka við starfi framkvæmdastjóra félagsins átti Sveinn frumkvæði að því að Signý yrði ráðin í það starf og var það einróma samþykkt í stjórn félagsins .